text: Savner du en pose stjålet sølvtøj?
  08 november 2016 kl. 05.43
  Sydøstjyllands Politi søger ejermanden til en samling stjålet sølvtøj, der er fundet ved en ransagning i Vejle.
  I forbindelse med ransagning i Vejle den 14. oktober 2016 fandt Sydøstjyllands Politi en pose med sølvtøj, som formodes at stamme fra indbrud. Det er ikke sikkert, at sølvtøjet stammer fra samme indbrud, og heller ikke at indbruddet er sket i Vejle, selvom det er fundet her.
  Er sølvtøjet dit eller kender du ejeren, så kontakt Sydøstjyllands Politi. Kender du sølvtøjet, eller har du oplysninger i sagen, så kontakt politiet på 1-1-4.
  Hjælp Sydøstjyllands Politi: Kender du dette sølvtøj? https://t.co/5ygelEZXJg pic.twitter.com/UzEZlK1g5Q
  
  